*Ezt a panaszt Ön akkor nyújtsa be, ha szeretne koronavírus elleni oltást kapni és az elmúlt 3 hónapban nem volt igazoltan fertőzött. Ebben a panaszban Ön azt kifogásolja, hogy nem kapott még oltást, pedig arra jogosult lenne (például mert kapott időpontot a háziorvosától vagy van alapbetegsége vagy elmúlt 45 éves). Kövesse a mintában a [kapcsos zárójelekben] írt útmutatásokat, a megjelölt részt töltse ki, írja be, hogy hány éves és azt is, hogy milyen betegségei vannak.*

*Ha sokan nyújtják be a panaszt, akkor az talán rábírhatja a büntetés-végrehajtást és az ügyészséget, hogy intézkedjenek a fogvatartottak mielőbbi oltása érdekében. A panaszt a hozzátartozók is benyújthatják, ez erősíti a hatást.*

……………………………………………………...Megyei Főügyészség

tárgy: panasz

**Tisztelt Főügyészség!**

Alulírott

név: ………………………………………………………………………………………………………..

születési név: …………………………………………………………………………………………..

anyja neve: ……..……………………………………………………………………………………….

születési hely, idő: …………………………………………………………………………………….

nyilvántartási szám: …………………………………………………………………………………..

bv. intézet: ……………………………………………………………………………………………….

a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény (Bv. tv.) 10.§ (5) bekezdés a) pontja alapján, az alábbi

**panasszal**

**élek a fogvatartásomat végrehajtó büntetés-végrehajtási intézet ellen, mert**

*[a megfelelőt jelölje, az Önre nem vonatkozót húzza át]*

1. *[ha Önt interneten regisztrálták az oltásra és már időpontot is kapott, szeretett volna oltásra menni, ezt jelezte, de nem engedték]*

regisztrálva vagyok a <https://vakcinainfo.gov.hu/regisztracio-oltasra> oldalon koronavírus elleni oltásra és időpontot kaptam az oltás beadására, azonban a bv. intézet nem tette lehetővé, hogy az oltást igénybe vehessem a megadott időpontban, holott azt szerettem volna, és ezt jeleztem is a bv. intézetnek.

1. *[ha Önt regisztrálták, de nem kapott időpontot az oltásra, de van alapbetegsége vagy 45 év feletti]*

regisztrálva vagyok a <https://vakcinainfo.gov.hu/regisztracio-oltasra> oldalon koronavírus elleni oltásra és alapbetegségem / korom *[megfelelőt húzza alá]* alapján az oltási terv szerint már be kellett volna oltani, ugyanis semmilyen szabály nem írja elő, hogy a fogvatartottakat az általános népességnél későbbi időpontban oltják.

1. *[ha Önt nem regisztrálták, de van alapbetegsége vagy 45 év feletti]*

nem vagyok regisztrálva a <https://vakcinainfo.gov.hu/regisztracio-oltasra> oldalon, mert ebben a fogvatartásom miatt akadályoztatva voltam, ugyanakkor jeleztem a bv. intézetben, hogy szeretnék oltást kapni, és alapbetegségem / korom *[megfelelőt húzza alá]* alapján az oltási terv szerint már be kellett volna oltani, ugyanis semmilyen szabály nem írja elő, hogy a fogvatartottakat az általános népességnél későbbi időpontban oltják.

*[húzza alá, ha nem volt fertőzése, írja be, hogy hány éves, röviden sorolja fel a főbb betegségeit]*

Kijelentem, hogy

* az elmúlt három hónapban nem volt igazolt koronavírus-fertőzésem,
* ……... éves vagyok,
* és az alábbi betegségeim vannak:
	+ …………………………………………………………………………………………………………………………
	+ …………………………………………………………………………………………………………………………
	+ …………………………………………………………………………………………………………………………
	+ …………………………………………………………………………………………………………………………
	+ …………………………………………………………………………………………………………………………

Az Alaptörvény kimondja, hogy **mindenkinek joga van az élethez (II. cikk) és a testi és lelki egészséghez (XX. cikk).** Ezek az alapvető jogok a fogvatartás során is megilletnek mindenkit.

Az egészségügyről szóló 1997. évi CLIV. törvény (Eütv.) hatálya kiterjed a Magyarország területén tartózkodó természetes személyekre, az itt működő egészségügyi szolgáltatókra és az itt folytatott egészségügyi tevékenységekre. A természetes személyek egyes csoportjai tekintetében az Eütv.-ben foglaltaktól eltérő szabályokat törvény állapíthat meg. Az Eütv. felhatalmazza a büntetés-végrehajtásért, valamint a rendészetért felelős minisztert, hogy – az egészségügyi miniszterrel egyetértésben – a fogvatartottak egészségügyi ellátására vonatkozó szabályokat megállapítsa. Az Eütv. alapelvi szinten rögzíti, hogy az egészségügyi szolgáltatások igénybevétele során érvényesülnie kell az **esélyegyenlőségnek,** az egészségi állapot javításának elsődleges eszköze pedig az egészség fejlesztése, **védelme és a betegségek megelőzése.**

A Bv. tv. 122.§ a fogvatartotti jogok között sorolja fel az egészségügyi ellátáshoz való jogot. A 98. § (1) bekezdés c) pontja, valamint a 157.§ (1) bekezdése pedig úgy rendelkezik, hogy a **büntetés-végrehajtásnak biztosítania kell a fogvatartottak egészségügyi ellátását** a hatályos egészségügyi, társadalombiztosítási, egészségbiztosítási jogszabályok, illetve a kötelező szakmai eljárásrend szerint. A 161. § alapján ha az elítélt megfelelő egészségügyi ellátása a büntetés-végrehajtási szervezet keretein belül nem lehetséges, **gondoskodni kell arról, hogy az elítélt egészségügyi intézményben részesüljön a megfelelő és kötelező ellátásban.**

A COVID-19 járvány megállítása érdekében a Nemzeti Népegészségügyi Központ (NNK) **oltási tervet** készített, amely a lakosság tagjainak oltási sorrendjét határozza meg aszerint, hogy az egyes csoportok mennyire veszélyeztetettek járványügyi szempontból. Az oltási terv azokat a TAJ számmal rendelkező 16 év feletti állampolgárokat érinti, akiknél az elmúlt 3 hónapban nem igazolódott a COVID-19 fertőzés. Az NNK által közzétett tájékoztató szerint, a lakosság oltása során **előnyt élveznek**

**A)** a COVID-19 fertőzés szempontjából kockázati csoportba tartozó **60 évesnél idősebbek**.

**B)** azok a 16-59 évesek, akiknél fennállnak a fokozott kockázatot jelentő **alap/társbetegségek**.

Mivel mostanra már az ország lakosságának azon tagjait is elkezdték oltani, akik semmilyen kockázati csoportba nem tartoznak, továbbá fiatalabbak, mint az oltási tervben is kiemelten kezelt csoport, úgy gondolom, hogy **sérül az egészséghez, az egészségügyi ellátáshoz és az esélyegyenlőséghez való jogom** azért, mert a büntetés-végrehajtás sem a saját intézményrendszerén belül, sem külső kórházi ellátás keretében nem teszi lehetővé, hogy megkaphassam a koronavírus ellen védettséget adó vakcinát, holott ezt szeretném megkapni, és ezt jeleztem is.

A [www.index.hu](http://www.index.hu) portálon 2021. március 30. napján megjelent “Nem kaphatnak védőoltást a börtön elítéltjei” című cikkben **dr. Fazekas Géza, a Legfőbb Ügyészség sajtószóvivője** azt nyilatkozta, hogy “a fogvatartottak egészségügyi ellátására alapvetően az egészségügyi és a társadalombiztosítási jogszabályok irányadók, ezért **ugyanúgy jogosultak a koronavírus elleni védőoltásra, mint bármilyen más magyar állampolgár.** [...] Ha a fogvatartottak megfelelő egészségügyi ellátása a büntetés-végrehajtási szervezet keretein belül nem lehetséges, akkor a szervezet gondoskodik arról, hogy ők más egészségügyi intézményben részesüljenek a megfelelő és kötelező ellátásban.”

A strasbourgi székhelyű **Európai Emberi Jogi Bíróság** több, a koronavírus-járványt megelőző, de analóg jogi helyzetben kimondta, hogy **az államoknak pozitív kötelezettségük van abban a tekintetben, hogy a megelőzzék a járványok terjedését, időszerű és hatékony kezelést biztosítsanak** a börtönökben is (ld. pl. Poghosyan kontra Grúzia vagy Ghavtadze kontra Grúzia ügyeket). A Bíróság azt is kimondta, hogy a járvány fenyegetést jelenthet a 2. cikkben védett élethez és a 3. cikkben tilalmazott kínzás, embertelen, megalázó bánásmód tilalmára.

A fentiekre tekintettel kérem a Tisztelt Főügyészséget, hogy a büntetés-végrehajtás felett gyakorolt törvényességi-felügyeleti jogkörben eljárva, vizsgálja ki a büntetés-végrehajtási intézet jogsértő gyakorlatát és intézkedjen a törvényes működés helyreállítása érdekében, **intézkedjen, hogy az oltást mielőbb megkaphassam.**

Kelt: hely: ……………………………………………………… idő: ..................................

 Tisztelettel:

 Aláírás